Държавен вестник, бр. 12, 2013 г., стр. 161

БРОЙ  12	
Д Ъ Р Ж А В Е Н  В Е С Т Н И К 	
СТР.  161  
• Когато провеждането на РЕТ/СТ е самоцелно и резултатите от него няма да повлияят последващото 
терапевтично поведение (напр. авансирал метастатичен процес; пациенти на палиативни грижи; 
терминални пациенти) 
• Първична диагностика за  злокачествено заболяване (с изключение на солитарни белодробни нодули, 
разграничаване на малигнени от бенигнени лезии на мозък и панкреас).
• Бенигнени тумори и тумори с гранична малигненост. 
Решение за осъществяване на изследването се взема от ЛКК, която се сформира на основание чл.77 
от ЗЛЗ в структурите по нуклеарна медицина в лечебното заведение, изпълнител на това изследване.
Пациентите се насочват към ЛКК с Направление №8А и  подават документи в лечебното заведение, 
като в двуседмичен срок комисията разглежда документите и одобрява индицираните пациенти.
Решението на ЛКК  се прилага към документите на пациента.
Изследването с PET скенер не е първо средство на избор на диагностика и при вземане на решение за 
извършването му следва да се преценят всички направени до този момент медико-диагностични изследвания 
– клинико-лабораторни, нуклеарни, ендоскопски и образни, провеждането на които не е довело до ясна и 
точна диагноза. 
Индикациите и изследванията по неонкологични заболявания не следва да надвишават повече от 5% 
от всички индикации на годишна база.
Всяко лечебно заведение с договор с НЗОК за извършване дейност РЕТ/СТ и съответната ЛКК 
въвежда собствени изисквания за предварителната подготовка, реда на записване на пациенти, тяхното 
плануване (включително степента на относителна спешност), необходимата за това документация, както и 
отчетните форми и съпътстващата документация извън изрично изискуемата от НЗОК!
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПРОЦЕДУРА
1. ОСНОВЕН ДОКУМЕНТ е журнал на ЛКК, която взема решенията за извършване на РЕТ/СТ 
съхраняван в лечебното заведение.
2. ПРОВЕЖДАНЕТО НА ПРОЦЕДУРАТА се документира в протокол, в който се отразява извършеното 
изследване и резултата от него, с  дата на извършването и подпис на лекаря, провел изследването.
3. ОТЧИТАНЕТО на проведените клинични процедури се извършва с „Медицинско направление 
за провеждане на процедури ” - бл.МЗ-НЗОК № 8А и електронен отчет в определен формат, съгласно 
изискванията на НЗОК.
4. ДЕКЛАРАЦИЯ ЗА ИНФОРМИРАНО СЪГЛАСИЕ (Документ №.........................) – подписва се от 
пациента (родителя/настойника) при началото на диализното лечение и е неразделна част от История на 
заболяването на пациента, съхранява се в клиниката/отделението, където пациентът е хоспитализиран.
ПРОЦЕДУРА 
14 
„ЕДНОФОТОННА 
ЕМИСИОННА 
КОМПЮТЪРНА 
ТОМОГРАФИЯ 
С 
КОМПЮТЪРНА ТОМОГРАФИЯ - SPECT/CT НА ХИБРИДЕН СКЕНЕР“
Минимален престой в лечебното заведение – до 12 часа
КОДОВЕ НА ОСНОВНИ ПРОЦЕДУРИ ПО МКБ-9 КМ
ОСНОВНИ ДИАГНОСТИЧНИ ПРОЦЕДУРИ
92.18 Еднофотонна емисионна компютърна томография с компютърна томография - SPECT/CT на хибриден скенер 
хибридна камера за мултимодална диагностика
І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА ПРОЦЕДУРА
Процедурата се изпълнява в клиника/отделение по „Нуклеарна медицина“ III ниво на компетентност, 
съгласно медицински стандарт по „Нуклеарна медицина”. Изискванията за наличие на задължителни звена, 
апаратура и специалисти са в съответствие с Протокол № 34 от медицински стандарт „„Нуклеарна медицина”
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И 
ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА 
ПОМОЩ
ЗАДЪЛЖИТЕЛНО ЗВЕНО/МЕДИЦИНСКА АПАРАТУРА
Клиника /отделение по нуклеарна медицина със SPECT/CT
Забележка: изисква се SPECT/CT да е наличен в лечебното заведение и да функционира към 31.12.2012 г.
2. НЕОБХОДИМИ СПЕЦИАЛИСТИ ЗА ИЗПЪЛНЕНИЕ 
- 2 лекари с призната специалност по нуклеарна медицина (или медицинска радиология )
- лекар с призната специалност по образна диагностика
- 1 химик, 
- 1 физик/инженер
3. ДОПЪЛНИТЕЛНИ ИЗИСКВАНИЯ ЗА ИЗПЪЛНЕНИЕ НА АЛГОРИТЪМА НА ПРОЦЕДУРА: 
За лекарите по нуклеарна медицина – удостоверение за работа в среда с йонизиращи лъчения.
Забележка: При анамнеза от страна на пациента за алергия при необходимост се извършва консултация 
с лекар със специалност по анестезиология или клинична алергология.
Индикации за осъществяване на еднофотонна емисионна компютърна томография с компютърна томография 
- SPECT/CT на хибриден скенер: